ДОГОВОР ЗА ПРЕВОЗ

Днес, .................., 20…….. в гр./с. ....................... се сключи договор за превоз на товар между: ............................................................................, наричан по-долу ТОВАРОДАТЕЛ

И ............................................................................, наричан по-долу ПРЕВОЗВАЧ.

Страните се споразумяха за следното: 

I. ПРЕДМЕТ НА ДОГОВОРА

Чл. 1. (1) Товародателят възлага на превозвача да извърши срещу възнаграждение превоз на следния ТОВАР: ..................................... ................................ 

(2) Превозвачът се задължава да превози товара от ...................... .................. до ....................................................... със следното превозно средство .......................................... 

(3) Превозвачът е длъжен да предаде товара на местоназначението на следния получател ......................................................, посочен от товародателя.

(4) Товарът следва да пристигне в местоназначението не по-късно от ..... ....................... 

Чл. 2. Превозвачът се задължава да извърши превоза при спазването на следните изисквания ......................................................... ............................................................................. ......................................................................... 

Чл. 3. Превозвачът има право да извърши превоза изцяло или отчасти с участието на следващи превозвачи, без за това да е необходимо изрично разрешение от страна на товародателя. 

II. ЗАДЪЛЖЕНИЯ НА ТОВАРОДАТЕЛЯ

Чл. 4. (1) Товародателят се задължава да предаде товара на превозвача на ........................................ 

(2) Товарът ще бъде предаден на превозвача заедно със следните документи: .................................................................. ............................................................................. ......................................................................... 

Чл. 5. Разходите по натоварването са за сметка на товародателя. 

Чл. 6. (1) Товародателят се задължава да предаде товара в състояние и опаковка, годни да издържат превоза.

(2) Когато опаковката е явно неподходяща, превозвачът може да приеме товара, ако товародателят заяви писмено, че вредите, които биха настъпили, са за негова сметка. 

Чл. 7. Товародателят е длъжен да предупреди превозвача за особеностите на товара, свързани с безопасността на превоза. 

Чл. 8. Товародателят се задължава да плати на превозвача уговореното по-долу в настоящия договор възнаграждение и направените от него разходи за съхраняването на товара. 

III. ЗАДЪЛЖЕНИЯ НА ПРЕВОЗВАЧА. ПРЕДАВАНЕ ТОВАРА НА ПОЛУЧАТЕЛЯ

Чл. 9. Превозвачът се задължава да извърши превоза в срока и съгласно условията, посочени в чл. 1 и 2 от настоящия договор.

Чл. 10. Превозвачът е длъжен да избере най-краткия път за извършването на превоза с оглед избрания вид транспорт. Той има право да се отклони от най-краткия път, само ако важни причини налагат това.

Чл. 11. Превозвачът е длъжен да изпълнява нарежданията на товародателя за връщането на товара или за предаването му на друго лице, стига вече да не е предал товара или товарителницата на посочения в този договор получател. 

Чл. 12. Превозвачът е длъжен пази товара с грижата на добрия превозвач от приемането до предаването му. За целта превозвачът се задължава да превози товара в подходящо превозно средство при спазване на съответните технически и санитарно-хигиенни изисквания за запазването му в количествено и качествено отношение. 

Чл. 13. (1) Превозвачът се задължава да уведоми незабавно получателя за пристигането на товара в местоназначението. 

(2) Уведомяването ще се извърши по следния начин: ...................... .............................. 

(3) Ако получателят не бъде открит на посочения адрес или откаже да приеме товара, превозвачът е длъжен да го пази или да го предаде за пазене другиму, като своевременно извести товародателя. При товар, подлежащ на бърза развала, превозвачът има правото да го продаде за сметка на товародателя. 

(4) Ако в случаите, посочени в изречение първо на предходната алинея, товародателят не даде нарежданията си в срок от ........................ дни, превозвачът има право да продаде товара на възможно най-изгодни за товародателя цени.

(5) В случаите на продажба на товара по ал. 3 и 4, превозвачът е длъжен, след като удовлетвори своите претенции към товародателя, да вложи остатъка от сумата по сметка на товародателя.

Чл. 14. Превозвачът се задължава да предаде товара на получателя на следното място .......................................................... 

Чл. 15. (1) При предаването на товара превозвачът и получателят съставят констативен протокол, в който се описва състоянието на товара в момента на получаването и се вписват направените от получателя възражения. 

(2) Страните съставят констативен протокол и в случаите на погиване или изгубване на товара. 

IV. ВЪЗНАГРАЖДЕНИЕ НА ПРЕВОЗВАЧА

Чл. 16. Превозвачът има право на възнаграждение, което включва превозна такса и допълнителни такси.

Чл. 17. (1) Превозната такса е в размер на ............................ .............................. лева.

(2) Сумата по предходната алинея се заплаща от товародателя при сключването на договора. 

Чл. 18. Товародателят заплаща и следните такси за допълнителни услуги във връзка с превоза на товара: ............................................. ............................................................................. ........................................................................ 

V. ОТГОВОРНОСТ НА ПРЕВОЗВАЧА. РЕКЛАМАЦИИ И ИСКОВЕ

Чл. 19. (1) Превозвачът отговаря за пълното или частично изгубване, погиване или повреждане на товара, както и за вредите, които се дължат на забава при изпълнението на превоза.

(2) Отговорността на превозвача отпада, ако вредите се дължат на непреодолима сила, на качествата на товара или на явно неподходяща опаковка, за която товародателят е дал писмено съгласие по чл. 6, ал. 2 от настоящия договор. 

Чл. 20. (1) При пълна липса или погиване на товара превозвачът дължи неустойка в размер на .......................................... процента от стойността на товара. 

(2) При частична липса или повреждане на товара неустойката се изчислява, като от сумата по предходната алинея се приспадне стойността на товара след увреждането.

(3) При забава неустойката е в размер на ...................... процента от стойността на превозната такса за всеки просрочен ден, но не повече от ..............................

Чл. 21. След като е получен товарът, превозвачът отговаря само ако е бил уведомен за повредите не по-късно от един месец от получаването и те не са могли да бъдат открити при предаването им на получателя. 

Чл. 22. (1) При констатирани пълни или частични липси, повреди на товара или забава на превозвача, получателят има право да предяви рекламации.

(2) В случаите по предходната алинея получателят следва да покани писмено превозвача да изплати неустойката по чл. 20 от настоящия договор в срок ......................... дни от получаването на товара, като посочи основанието за предявяването на рекламации и приложи съответни доказателства.

(3) В срок .......................... дни от получаването на поканата, превозвачът е длъжен да отговори писмено на получателя, дали приема неговите претенции.

(4) Превозвачът е длъжен да изплати незабавно одобрената част от претенцията на получателя. Неодобрената част от претенцията следва да се предяви от получателя по съдебен ред. 

Чл. 23. Ако изгубен товар, за който получателят е обезщетен, бъде намерен, превозвачът, след като вземе необходимите мерки за запазването му, уведомява за това писмено получателя. Ако последният приеме товара, той дължи възстановяване на полученото обезщетение. При отказ превозвачът може да продаде товара за своя сметка.

Чл. 24. При забава на получателя да получи товара, превозвачът събира от него денгуби в размер на ............................................, но не повече от ................................. 

Чл. 25. Превозвачът има право на залог върху товара за вземанията си по настоящия договор. 

Чл. 26. Ако превозвачът извърши превоза изцяло или отчасти с участието на други превозвачи, той отговаря за действията им до предаването на товара. 

VI. ЗАКЛЮЧИТЕЛНИ КЛАУЗИ

Чл. 27. (1) Страните по настоящия договор следва да отправят всички съобщения и уведомления помежду си само в писмена форма. 

(2) Писмената форма се смята за спазена и, когато те са отправени по  телефакс, Е-мейл или друго техническо средство, което изключва възможността за неточно възпроизвеждане на изявлението.

Чл. 28. Настоящият договор може да бъде изменен или допълнен от страните с отделно споразумение, облечено в писмена форма. 

Чл. 29. (1) Страните ще решават споровете, възникнали по повод изпълнението на настоящия договор, чрез разбирателство и взаимни отстъпки.

(2) Когато постигането на съгласие се окаже невъзможно, страните ще отнесат спора пред 
Арбитражния съд при Българска стопанска камара.
    За всички неуредени в този договор въпроси се прилагат разпоредбите на гражданското и търговското законодателство на Република България. 

Настоящият договор се състави в два еднакви екземпляра - по един за всяка от страните. 

ПРЕВОЗВАЧ: ...............                                   ТОВАРОДАТЕЛ: ................